《翁踏孤舟立 其一》
宋代·林希逸

江远孤舟小，悠悠避世翁。望中留夕照，立处倚秋风。

一叶烟波留，千茎雪鬓蓬。短衣难掩骭，独棹似浮空。

人影樯乌并，生涯宿雁同。得鱼随贳酒，醉卧荻芦中。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。